Perdebay Nurjanov

Perdebay Nurjanov (1963-jıl 25-mart) — ádebiyat izertlewshisi hám sınshı.

 Ómir hám miynet jolı 
P. Nurjanov 1963-jılı 25-martta Shımbay rayonında tuwılǵan.

Orta mektepti tamamlaǵannan soń, Berdaq atındaǵı Qaraqalpaq mámleketlik universitetiniń filologiya fakultetinde oqıp bilim aladı.

Miynet jolın 1985-jılı Ózbekstan Respublikası Ilimler Akademiyası Qaraqalpaqstan bólimi N. Dáwqaraev atındaǵı Til hám ádebiyat institutınıń kishi ilimiy xızmetkeri wazıypasınan basladı.

P. Nurjanov 1998-jıldan Jazıwshılar awqamınıń aǵzası.

 Ilim jolı 
1989-93-jılları Moskvadaǵı M.Gorkiy atındaǵı jer júzlik ádebiyat institutında aspirantura kursında oqıǵan. 1994-jılı «T. Qayıpbergenovtıń «Qaraqalpaq dástanı» qaraqalpaq ádebiyatında birinshi tariyxıy trilogiya» atamasındaǵı kandidatlıq dissertaciyasın jaqlaǵan. Házirgi waqıtta Berdaq atındaǵı Qaraqalpaq Mámleketlik universitetiniń filologiya fakultetinde oqıtıwshı bolıp islep atır.

Onıń «Sveryaya s narodnoy pamyatyu» (1994), «Dáwir talabı hám kórkem ádebiyat» (1993), «Ǵárezsizlik dáwirdegi qaraqalpaq prozası» («XX ásir qaraqalpaq ádebiyatı» sabaǵı ushın qosımsha oqıw qollanbası) (2003), «Házirgi qaraqalpaq romanı poetikası (kompoziciyalıq hám janrlıq-stillik ózgeshelikleri)» (2008), «Házirgi qaraqalpaq romanı (syujet hám konflikt poetikası)» (2009) ilimiy kitapları basılıp shıqtı. Ol 5-klass ushın «Ádebiyat» (2007) sabaqlıǵınıń avtorlarınıń biri boldı.

 Ádebiyatlar 
 Қарақалпақстан Республикасы жазыўшылары (библиографиялык мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq ádebiyatshıları
Kategoriya:Filologlar
Kategoriya:Shımbay rayonında tuwılǵanlar